Salò o le 120 giornate di Sodoma

Salò o le 120 giornate di Sodoma é un filme franco-italiano escrito e dirixido por Pier Paolo Pasolini que se estreou en 1975. Baséase no libro Os 120 días de Sodoma do Marqués de Sade. Contén varias referencias e diálogos extraídos do libro Zur Genealogie der Moral de Friedrich Nietzsche, do poema Os Cantos de Ezra Pound e de Á busca do tempo perdido de Marcel Proust. Foi o derradeiro filme de Pasolini xa que foi asasinado pouco despois da estrea de Salò. Por mor da representación de mozos menores sendo obxecto de violencia, sadismo, depravacións sexuais e asasinatos, o filme foi extremadamente controvertido dende a súa estrea, e segue a estar prohibido en moitos países.

 Sinopse 
A historia está dividida en catro anacos, inspirados na Divina Comedia de Dante: o Anteinferno, o Círculo das Manías, o Círculo da Merda e o Círculo do Sangue.

A historia céntrase en catro ricos e libertinos fascistas despois da caída da Italia de Benito Mussolini en xullo de 1943. Os libertinos secuestran dezaoito rapaces e sométenos a catro meses de extrema violencia, sadismo e tortura sexual e mental. O filme explora os temas da corrupción política, do abuso do poder, do sadismo, da perversión, da sexualidade e do fascismo.

 Versións 
Existen varias versións do filme. Nun comezo duraba 145 minutos, pero o propio Pasolini eliminou 25 minutos para axudar a manter o ritmo. A versión máis extensa dispoñible é o DVD vendido polo British Film Institute, que inclúe unha breve escena non incluída noutras copias: durante a primeira cerimonia de vodas, un dos mestres cita un poema de Gottfried Benn.

Os dereitos para distribuír o filme na maior parte do mundo están en mans de Metro-Goldwyn-Mayer.

 Notas 

 Véxase tamén 
 Bibliografía 
 Gary Indiana. Salò o le 120 giornate di Sodoma. Londres: British Film Institute, 2000.
 Jack Fritscher. "Toward an Understanding of Salo" , Drummer, 20, xaneiro de 1978, pp, 66–67, reprinted in Jack Fritscher, Mapplethorpe, Assault with a Deadly Camera, Palm Drive Publishing, 1988, ISBN 1-890834-29-7; reprinted with historical introduction in Jack Fritscher, Gay San Francisco: Eyewitness Drummer, Palm Drive Publishing 2008, ISBN 1-890834-38-6, pp. 619–642.
 Roland Barthes. Sade/Fourier/Loyola. Trans. Richard Miller. Baltimore, Maryland: Johns Hopkins University Press, 1997.
 Maurice Blanchot. Lautréamont and Sade. Trans. Stuart Kendell e Michelle Kendell. Stanford, California: Stanford University Press, 2004.
 Simone de Beauvoir. Must We Burn Sade? Trans. Annette Michelson. In Donatien Alphonse François Marquis de Sade, The 120 Days of Sodom and Other Writings, tradutores e editores Austryn Wainhouse e Richard Seaver. Nova York, Nova York: Grove Press, 1966, pp. 3–64.

 Ligazóns externas 

 Ficha en RottenTomatoes 

Categoría:Filmes de 1975
Categoría:Filmes en lingua italiana
Categoría:Filmes en lingua francesa
Categoría:Filmes de Francia
Categoría:Filmes de Italia
Categoría:Filmes dirixidos por Pier Paolo Pasolini
Categoría:Filmes con banda sonora de Ennio Morricone
Categoría:Filmes de United Artists
Categoría:Filmes rodados en Italia
Categoría:Filmes rodados en Roma
Categoría:Filmes ambientados en 1943
Categoría:Filmes ambientados en 1944
Categoría:Filmes sobre política
Categoría:Filmes sobre violación
Categoría:Filmes sobre temas raciais
Categoría:Filmes sobre suicidio
Categoría:Filmes sobre pedofilia
Categoría:Filmes sobre prostitución
Categoría:Filmes sobre pederastia